Jatkojohto on tarkoitettu tilapäiseen käyttöön. Kun on kyseessä aina päällä oleva laite, kuten jääkaappi tai pakastin, on suositeltavaa asennuttaa laitteen lähelle oma pistorasia tai vaihdattaa pidempi liitosjohto.
Yleisesti jatkojohdoissa kannattaa kiinnittää huomiota siihen, että ne eivät altistu mekaaniselle rasitukselle, eivät jää keräämään pölyä ja että niistä ei oteta liikaa tehoa kerralla. Laitteita tulee käyttää valmistajan ohjeiden mukaan ja valmistaja voi myös ohjeissaan kieltää jatkojohdon käytön.